Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 837

7. A NEMZETI TEHETSÉG PROGRAM FINANSZÍROZÁSA ÉS IDÕSZAKOS ÁTTEKINTÉSE 7.1. Finanszírozás A Nemzeti Tehetség Program finanszírozásának egyik kiemelt eszköze a 2. számú mellékletben leírt, az oktatásért felelõs minisztérium fejezeti kezelésû elõirányzatai között létrehozandó Nemzeti Tehetség Alap elõirányzat. A Nemzeti Tehetség Alap költségvetési forrásait az Országgyûlés a mindenkori költségvetési törvényben határozza meg. A Nemzeti Tehetség Alap nyitott, abba hazai és külhoni magán és jogi személyek befizethetnek. A Nemzeti Tehetség Alap felhasználását az OGY jelen határozatának 3. számú mellékletben leírt Nemzeti Tehetségügyi Koordinációs Fórum figyelemmel kíséri. A Nemzeti Tehetség Alapba befizetõ magán- és jogi személyek képviselõi részt vesznek a Nemzeti Tehetségügyi Koordinációs Fórum munkájában. A Nemzeti Tehetség Alapba befizetõk képviseletének számaránya követi a Nemzeti Tehetség Alapba történõ befizetések mértékét. A pontos számarányt a Fórum Szervezeti és Mûködési Szabályzata határozza meg arra figyelemmel, hogy a Nemzeti Tehetségügyi Koordinációs Fórumban az Alapba befizetõk képviseletét ellátó személyek száma legfeljebb öt fõ lehet. A Nemzeti Tehetség Programról szóló, elsõ alkalommal 2011-ben esedékes tájékoztatás alkalmával a Kormánynak ki kell térnie arra, hogy a Nemzeti Tehetség Alapba a Nemzeti Tehetség Alapból segített tehetségek sikeres életpályájuk késõbbi szakaszában történõ befizetése mennyiben indokolt. A Nemzeti Tehetség Program finanszírozásának a Nemzeti Tehetség Alap mellett fontos elemei az Új Magyarország Fejlesztési Tervnek a tehetségsegítéssel kapcsolatos programjai, és a tehetségek segítésére a cégek, a magánszemélyek, valamint más pályázatos és támogatási formák által a Nemzeti Tehetség Alaptól függetlenül biztosított források. 7.2. A Nemzeti Tehetség Program idõszakos áttekintése

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes